CELEX: 62014TN0732
Language: lt
Date: 2014-10-23 00:00:00
Title: Byla T-732/14: 2014 m. spalio 23 d. pareikštas ieškinys byloje Sberbank of Russia/Taryba

19.1.2015   
            
            
               LT
            
            
               Europos Sąjungos oficialusis leidinys
            
            
               C 16/41
            
         
      2014 m. spalio 23 d. pareikštas ieškinys byloje Sberbank of Russia/Taryba
      
      (Byla T-732/14)
      (2015/C 016/65)
      Proceso kalba: anglų
      
         Šalys
      
      
         Ieškovas: Sberbank of Russia (Maskva, Rusija), atstovaujama QC D. Rose, baristerio M. Lester ir solisitorių P. Crowther ir J. Fearns
      
         Atsakovė: Europos Sąjungos Taryba
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2014 m. liepos 31 d. Tarybos sprendimą 2014/512/BUSP, 2014 m. liepos 31 d. Tarybos reglamentą (ES) Nr. 833/2014, 2014 m. rugsėjo 8 d. Tarybos sprendimą 2014/659/BUSP ir 2014 m. rugsėjo 8 d. Tarybos reglamentą (ES) Nr. 960/2014 tiek, kiek jie taikomi ieškovui,
               
            
                  —
               
               
                  pripažinti ieškinio 52 dalyje apibendrintas nuostatas neteisėtomis,
               
            
                  —
               
               
                  nurodyti Tarybai padengti ieškovo bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovas remiasi keturiais pagrindais.
      
                  1.
               
               
                  Pirmasis ieškinio pagrindas susijęs su tuo, kad Taryba akivaizdžiai klydo nusprendusi, kad ieškovas atitiko visus kriterijus, leidžiančius įtraukti ieškovą į asmenų, subjektų ir įstaigų, kuriems taikomos ribojamosios priemonės atsižvelgiant į Rusijos veiksmus, kuriais destabilizuojama padėtis Ukrainoje, sąrašą. Ieškovas teigia, kad jis neatitinka įtraukimo į sąrašus kriterijų, todėl Taryba įtraukusi jį į ginčijamus teisės aktus veikė ultra vires.
               
            
                  2.
               
               
                  Antrasis ieškinio pagrindas susijęs su tuo, kad Taryba pažeidė savo pareigą motyvuoti ieškovo įtraukimą į sąrašą tiek, kiek ji nenurodė tinkamų ar pakankamų motyvų dėl ieškovo įtraukimo į ginčijamus teisės aktus.
               
            
                  3.
               
               
                  Trečiasis ieškinio pagrindas susijęs su tuo, kad Taryba neužtikrino ieškovo teisės į gynybą ir teisės į veiksmingą teisminę kontrolę tiek, kiek ji nepranešė ieškovui apie jo įtraukimą į ginčijamus teisės aktus ir nepateikė jokių ieškovo įtraukimą pagrindžiančių įrodymų.
               
            
                  4.
               
               
                  Ketvirtasis ieškinio pagrindas susijęs su tuo, kad įtraukus ieškovą į ginčijamus teisės aktus nepagrįstai ir neproporcingai apribotos jo pagrindinės teisės, įskaitant teisę į jo verslo ir reputacijos apsaugą.